ഹവായിയൻ ഭാഷ

ഹവായിയൻ ഭാഷ (ഹവായിയൻ: ഒലേലോ ഹവായിi) ഒരു പോളിനേഷ്യൻ ഭാഷയാ‌ണ്. ഹവായി എന്ന ദ്വീപിന്റെ പേരിൽ നിന്നാണ് ഭാഷയ്ക്ക് പേരു ലഭിച്ചിട്ടുള്ളത്. ഹവായി സംസ്ഥാനത്തിലെ ഔദ്യോഗിക ഭാഷകൾ ഹവായിയനും ഇംഗ്ലീഷുമാണ്. കാമെഹമേഹ മൂന്നാമൻ രാജാവ് ഹവായിയൻ ഭാഷയുടെ ആദ്യ രൂപഘടന 1839-ലും 1840-ലുമായാണ് സ്ഥാപിച്ചത്.

സ്കൂളുകളിലെ ഔദ്യോഗികഭാഷയായി ഇംഗ്ലീഷിനെ നിയമപരമായി സ്ഥാപിച്ചതുൾപ്പെടെയുള്ള കാരണങ്ങളാൽ ഹവായിയൻ ഒന്നാം ഭാഷയായി ഉപയോഗിക്കുന്നവരുടെ എണ്ണം 1830-കൾ മുതൽ 1950-കൾ വരെ ക്രമേണ കുറഞ്ഞുവന്നു. മനുഷ്യവാസമുള്ള ഏഴുദ്വീപുകളിൽ ആറെണ്ണത്തിലും ഹവായിയൻ ഭാഷയെ ഇംഗ്ലീഷ് പൂർണ്ണമായി പുറന്തള്ളി. 2001-ൽ ഹവായി സംസ്ഥാനത്തിൽ ഹവായി ഭാഷ ഒന്നാം ഭാഷയായി ഉപയോഗിക്കുന്നവർ 0.1%-ൽ താഴെയായിരുന്നു. ഭാഷാ ശാസ്ത്രജ്ഞർ മറ്റുള്ള അപകടഭീഷണിയുള്ള ഭാഷകളെപ്പോലെ ഹവായിയൻ ഭാഷയുടെയും ഭാവിയെപ്പറ്റി ആശങ്കാകുലരാണ്.see e.g. The 1897 Petition Against the Annexation of Hawaii

1949 മുതൽ ഇപ്പോൾ വരെ ഈ ഭാഷയ്ക്ക് ലഭിക്കുന്ന ശ്രദ്ധ കൂടിവരുന്നുണ്ട്. ഹവായിയൻ ഭാഷയിൽ ആശയവിനിമയം നടത്തുന്ന പ്യൂനാന ലിയോ എന്ന ബാലവാടികൾ 1984-ൽ ആരംഭിക്കപ്പെട്ടു. ഇതുപോലുള്ള മറ്റു സ്ഥാപനങ്ങളും പിന്നീട് ആരംഭിക്കുകയുണ്ടായി. ഇവിടെ ചേർക്കപ്പെട്ട വിദ്യാർത്ഥികൾ ഇപ്പോൾ കോളേജ് വിദ്യാഭ്യാസം കഴിഞ്ഞവരാണ്; ഇവർ ഹവായിയൻ ഭാഷ സംസാരിക്കുന്നുണ്ട്. 2000-ലെ ഹവായിയൻ നാഷണൽ പാർക്ക് ലാംഗ്വേജ് കറക്ഷൻ ആക്റ്റ് പല ദേശീയോദ്യാനങ്ങളുടെയും പേരും എഴുതുന്ന രീതിയും പരിഷ്കരിക്കുകയുണ്ടായി.

ഹവായിയൻ അക്ഷരമാലയിൽ 13 അക്ഷരങ്ങളുണ്ട്. അഞ്ച് സ്വരങ്ങളും (ദീർഘങ്ങളും ഹ്രസ്വങ്ങളും) എട്ട് സ്വരങ്ങളുമാണ് ഇതിലുള്ളത്. ഇതിലൊന്ന് ഗ്ലോട്ടൽ സ്റ്റോപ്പാണ് (ഓകിന എന്നാണ് ഹവായിയൻ ഭാഷയിൽ ഇതിന്റെ പേര്).

അവലംബം

വർഗ്ഗം:ഭാഷകൾ
വർഗ്ഗം:ഹവായി